CELEX: 62007CJ0486
Language: et
Date: 2008-12-11
Title: Euroopa Kohtu otsus (viies koda), 11. detsember 2008. # Agenzia per le Erogazioni in Agricoltura (AGEA) versus Consorzio Agrario di Ravenna Soc. Coop. arl. # Eelotsusetaotlus: Corte suprema di cassazione - Itaalia. # Ühine turukorraldus - Teravili - Mais - Hindade kindlaksmääramine - Kohaldatavad hinnaalandused. # Kohtuasi C-486/07.

Euroopa Kohtu (viies koda) 11. detsembri 2008. aasta otsus – AGEA vs. Consorzio Agrario di Ravenna
      (kohtuasi C‑486/07)
      Ühine turukorraldus – Teravili – Mais – Hindade kindlaksmääramine – Kohaldatavad hinnaalandused
      Põllumajandus – Ühine turukorraldus – Teravili – Sekkumisameti valduses oleva teravilja müük (Komisjoni määrus nr 689/92 (muudetud määrusega nr 2486/92), artikkel 4a ja II lisa,
         komisjoni määrus nr 2131/93, artikli 13 lõige 1) (vt punkt 32 ja resolutsioon)
      
      Ese 
      
         
               Eelotsusetaotlus – Corte suprema di cassazione (Itaalia) – Nõukogu 30. juuni 1992. aasta määruse (EMÜ) nr 1766/92 teraviljaturu
                  ühise korralduse kohta (EÜT L 181, lk 21; ELT eriväljaanne 03/12, lk 324) artiklite 4 ja 5, komisjoni 19. märtsi 1992. aasta
                  määruse (EMÜ) nr 689/92, millega nähakse ette menetlused teravilja arvelevõtmiseks sekkumisameti poolt (EÜT L 74, lk 18),
                  artikli 4a ning komisjoni 28. juuli 1993. aasta määruse (EMÜ) nr 2131/93, milles sätestatakse sekkumisametite valduses oleva
                  teravilja müümise kord ja tingimused (EÜT L 191, lk 76; ELT eriväljaanne 3/14, lk 360) artikli 13 tõlgendamine – Hinnaalandused,
                  mida kohaldatakse juhul, kui niiskusetase on olnud kõrgem kui standardkvaliteedi puhul lubatav – Kohaldatavus maisi müügile.
               
            Resolutsioon
      Komisjoni 28. juuli 1993. aasta määruse (EMÜ) nr 2131/93 (milles sätestatakse sekkumisametite valduses oleva teravilja müümise
         kord ja tingimused) artikli 13 lõiget 1 selle koostoimes komisjoni 19. märtsi 1992. aasta määruse (EMÜ) nr 689/92 (millega
         nähakse ette menetlused teravilja arvelevõtmiseks sekkumisametite poolt; muudetud komisjoni 27. augusti 1992. aasta määruse
         (EMÜ) nr 2486/92) artikliga 4a tuleb tõlgendada nii, et riigi sekkumisametite valduses oleva maisi müümisel pakkumismenetluses
         ei kohaldata niiskusetasemest tulenevaid hinnaalandusi, mis on kõva nisu osas ette nähtud määruse nr 689/92 (muudetud määrusega
         nr 2486/92) II lisa II tabelis.